Čiauša
Čiauša – upelis Lietuvoje, Šiaulių rajone; Ventos dešinysis intakas. Prasideda miškelyje prie Biručių kaimo, teka į vakarus. Įteka į Ventą 301,2 km nuo jos žiočių, 2 km į rytus nuo Varputėnų. Intakas – Žiurkupis (kairysis). Visa vaga ištiesinta. Ant upės sudarytas Mingėlių tvenkinys (2,5 km nuo žiočių) ir Gilvyčių tvenkinys (4,2 km). Kaimai prie Čiaušos: Šemetiškiai, Užčiaušiai, Gilvyčiai, Mingėliai. Upėvardis Čiáuša, spėjama, yra kuršizmas (<*Kiauša < kiaušas, kiaušinis).